રાજકોટ જિલ્લા પંચાયતની ખાસ સામાન્ય સભામાં બાંધકામ અને કારોબારી સમિતિની સત્તા પરત ખેંચવા માટે ઠરાવ થયો હતો, પણ તેની ચર્ચા પર વિકાસ કમિશનરે સ્ટે આપ્યો હતો. આમ છતાં બહુમતીએ ઠરાવ પસાર થતા મામલો કોર્ટમાં પહોંચ્યો હતો. દરમિયાન મંગળવારે બાંધકામ સમિતિની બેઠક 4.23 કરોડના કામના એજન્ડા સાથે મળી હતી. કોંગ્રેસે અધિકારીઓને વાંધા બાબતે પત્ર લખ્યો હતો અને શાખાઅધિકારીએ તેનું વાંચન કર્યું હતું, પણ સમિતિના સભ્યોએ સ્ટે ન હોવાનું કહી કામગીરી આગળ વધારી હતી.